(Your Love Keeps Lifting Me) Higher and Higher

«(Your Love Keeps Lifting Me) Higher and Higher» er ein R&B-song, opphavleg framført av Jackie Wilson i 1967.

Oversyn
Songen vart opphavleg nytta som eit akkompagnement for Wilson, som han kunne nytte seinare. Han vart opphavleg spelt inn 6. juli 1967, i Columbia sine studio i Chicago. Songen var produsert av Carl Davis, arrangert av Sonny Sanders, med bassist James Jamerson, trommeslagar Richard «Pistol» Allen, gitarist Robert White og klaverspelar Johnny Griffith. Desse fire musikarane var alle medlemmar av husbandet til Motown Records, The Funk Brothers, som ofte spelte på innspelingane til Davis for å spe på den dårlege løna dei fekk hos Motown. I følgje Carl Davis brukte the Funk Brothers «å kome over i helgane frå Detroit. Dei lasta alt i ein van og kom til Chicago, og eg betalte dei det dobbelte i kontantar.»

Davis tok med seg sporet til New York City slik at Wilson kunne legge på vokal. Davis hugsa at Wilson opphavleg song songen «som ein soulballade. Eg sa at det er blir heilt feil. Du må hoppe og gå i lag med perkusjonen...om han ikkje ønskte å synge han på den måte, skulle eg synge han sjølv og selje millionar av plater».

Etter å ha høyrt på rådet til Davis song Wilson inn vokalen for «...Higher and Higher» i eit enkelt opptak.

Utgjeving
Songen vart gjeven ut i august 1967 og nådde toppen av Billboard R&B-lista i USA og sjetteplassen på Billboard Hot 100. På den britiske UK Singles Chart nådde singelen 11. plassen i 1969 og 25. plassen i 1975., ogo 15. plassen i 1987.

Columbia Records then released an album titled Higher and Higher in November 1967. Its chart peak was nr. 163 (Billboard 200) and nr. 28 (Billboard R&B Album chart.)

Songen vart rangert på 246. plassen på lista til Rolling Stone over dei 500 beste songane gjennom tidene og vart innlemma i Grammy Hall of Fame i 1999.

Ein annan versjon
I 1970 vart songen spelt inn under tittelen «Higher and Higher» av Canada Goose, ei gruppe frå Ottawa som hadde blitt oppdaga av Jerry Ragovoy. Denne versjonen, sungen av Barbra Bullard og John Matthews, vart ein hit i Canada (44. plassen) og nådde 92. plassen på Record World 100 Pop Chart.

Songen vart spelt inn av Bette Midler på albumet hennar Bette Midler i 1973. Han vart òg spelt inn av The Dells i 1968 på albumet There Is oog vart spelt inn av gruppa i 967 og kan ha vore den første innspelinga av songen. Han hadde ein litt anna tekst enn den meir kjende Jackie Wilson-versjonen, men vart ikkje gjeven ut som singel.

I 2008 gjekk songen inn på salslista i Sverige med ein versjon av Kevin Borg, som vann Idol i Sverige.

Rita Coolidge-versjonen

I 1977 spelte Rita Coolidge inn songen som «(Your Love Has Lifted Me) Higher and Higher» for albumet hennar Anytime...Anywhere. Versjonen hennar har eit avslappa tempo enn den drivande originalversjonen og fjernar i stor grad refrenget. Coolidge og systera Priscilla Jones hadde sunge korvokal på ein versjon av songen for eit album av ektemannen til Jones, Booker T. Jones, men albumet vat skrinlagd, og Coolidge spurte han om ho kunne spele inn songen med det same arrangementet.

Songen vart gjeven ut som singel og vart den første store hitten til Coolidge på ni år då han nådde andreplassen på Billboard Hot 100. Cash Box rangerte songen på førsteplassen. Både denne songen og den neste utgjevinga, «We're All Alone», selde til gullplate.

I Storbritannia nådde singelen berre 48. plassen.

Kjelder

Denne artikkelen bygger på «(Your Love Keeps Lifting Me) Higher and Higher» frå ,  den 9. november 2015. 
 oppgav desse kjeldene:

Songar frå 1967
Singlar frå 1967
Singlar frå 1977
Singlar frå 2007
Jackie Wilson-songar
Brunswick Records-singlar
Otis Redding-songar
Rita Coolidge-songar
Bette Midler-songar
The Flying Pickets-songar
Chicago-songar
Rod Stewart-songar
 248